สะพานเวสต์มินสเตอร์

**สะพานเวสต์มินสเตอร์** () เป็นสะพานรถยนต์และคนเดินเท้าทอดข้ามแม่น้ำเทมส์ในลอนดอน เชื่อมระหว่างเวสต์มินสเตอร์ทางฝั่งตะวันตกและแลมเบธทางฝั่งตะวันออก

ตัวสะพานทาสีเป็นสีเขียวเป็นหลัก ซึ่งเป็นสีเดียวกับเบาะหนังที่นั่งในสภาสามัญชนที่ตั้งอยู่ด้านที่ใกล้พระราชวังเวสต์มินสเตอร์มากที่สุด แต่เป็นโทนธรรมชาติที่คล้ายสีสนิมเขียว (verdigris) สิ่งนี้มีความต่างจากสะพานแลมเบธที่ทาสีแดง สีเดียวกับที่นั่งในสภาขุนนางและตั้งอยู่ฝั่งตรงข้ามของอาคารรัฐสภา

ในช่วง ค.ศ. 2005–2007 สะพานได้ผ่านการปรับปรุงใหม่ทั้งหมด รวมถึงการเปลี่ยนเชิงชายและการทาสีสะพานใหม่ทั้งหมด สะพานแห่งนี้เชื่อมต่อกับพระราชวังเวสต์มินสเตอร์ทางฝั่งตะวันตกของแม่น้ำกับเคาน์ตีฮอลล์และลอนดอนอายทางฝั่งตะวันออกและเคยเป็นจุดสิ้นสุดการแข่งขันในช่วงปีแรก ๆ ของลอนดอนมาราธอน

สะพานถัดไปทางท้ายน้ำคือสะพานฮังเกอร์ฟอร์ดและสะพาโกลเดนจูบิลีและสะพานที่อยู่เหนือน้ำคือสะพานแลมเบธ สะพานเวสต์มินสเตอร์ได้รับการขึ้นทะเบียนเป็นสิ่งก่อสร้างภายใต้การพิทักษ์ Grade II* ใน ค.ศ. 1981

## ประวัติศาสตร์
เป็นเวลากว่า 600 ปี (อย่างน้อยระหว่าง ค.ศ. 1129–1729) สะพานข้ามแม่น้ำเทมส์ที่อยู่ใกล้สะพานลอนดอนที่สุดคือที่คิงส์ตัน ตั้งแต่ปลายสมัยทิวเดอร์ การจราจรคับคั่งในช่วงเวลาค้าขายที่สะพานลอนดอน (สำหรับสินค้าทางถนนและรถม้าจากเคนต์ เอสเซกซ์ พื้นที่ส่วนใหญ่ของเซอร์รีย์ มิดเดิลเซกซ์ และอื่น ๆ) มักใช้เวลานานกว่าชั่วโมง มีการเสนอสร้างสะพานที่เวสต์มินสเตอร์ใน ค.ศ. 1664 แต่ถูกต่อต้านโดยสภาลอนดอนและกลุ่มคนพายเรือ การต่อต้านเพิ่มเติมยังคงมีอิทธิพลจนถึง ค.ศ. 1722 อย่างไรก็ดี มีการสร้างสะพานกลางคัน (แม้จะเป็นสะพานไม้) ที่พัตนีย์ใน ค.ศ. 1729 และโครงการสะพานเวสต์มินสเตอร์ได้รับอนุมัติจากรัฐสภาใน ค.ศ. 1736 สะพานเวสต์มินสเตอร์ได้รับการสนับสนุนทางการเงินจากทุนเอกชน การออกสลากกินแบ่ง และเงินอุดหนุน โดยถูกสร้างขึ้นระหว่าง ค.ศ. 1739–1750 ภายใต้การดูแลของวิศวกรชาวสวิส ชาลส์ ลาเบลลี สะพานเปิดใช้งานเมื่อวันที่ 18 พฤศจิกายน ค.ศ. 1750

นครลอนดอนตอบสนองต่อการมีสะพานเวสต์มินสเตอร์และการเพิ่มขึ้นของประชากรด้วยการรื้อถอนอาคารบนสะพานลอนดอนและขยายความกว้างของสะพานในช่วง ค.ศ. 1760–63 การมีอยู่ของสะพานนี้และสะพานพัตนีย์ปูทางให้มีการสร้างสะพานอื่นอีกสี่แห่งภายในสามทศวรรษถัดมา ได้แก่ สะพานแบล็กไฟรเออส์ (1769, สร้างโดยนครลอนดอน), สะพานคิว (1759), สะพานแบตเตอร์ซี (1773), และสะพานริชมอนด์ (1777) ซึ่งเป็นช่วงที่ถนนและยานพาหนะได้รับการพัฒนาให้ดีขึ้นและมีการขนส่งสินค้าทางน้ำน้อยลง

สะพานแห่งนี้ช่วยสนับสนุนการขยายตัวของเวสต์เอนด์ไปยังเซาท์ลอนดอนที่กำลังพัฒนารวมถึงการขนส่งสินค้าและรถม้าจากเทศมณฑลทางปากแม่น้ำและท่าเรือของอีสต์ซัสเซกซ์และเคนต์ หากไม่มีสะพานนี้ การจราจรเข้าและออกจากเวสต์เอนด์ที่ใหญ่กว่าจะต้องผ่านถนนที่มักคับคั่งพอ ๆ กับสะพานลอนดอน โดยเฉพาะสแตรนด์/ฟลีตสตรีต และนิวอ็อกซ์ฟอร์ดสตรีต/โฮลบอร์น นอกจากนี้ ยังมีการสร้างและปรับปรุงถนนทั้งสองฝั่งแม่น้ำ รวมถึงถนนแชริงครอสและบริเวณรอบเอเลแฟนต์แอนด์คาสเซิลในเซาท์วาร์ก

ในช่วงกลางศตวรรษที่ 19 สะพานทรุดตัวอย่างหนักและต้องเสียค่าบำรุงรักษาสูง สะพานปัจจุบันได้รับการออกแบบโดยทอมัส เพจและเปิดใช้งานเมื่อวันที่ 24 พฤษภาคม ค.ศ. 1862 ด้วยความยาว  และความกว้าง  เป็นสะพานเหล็กหล่อที่มีเจ็ดซุ้มโค้ง พร้อมรายละเอียดแบบกอทิกโดยชาลส์ แบร์รี (สถาปนิกของพระราชวังเวสต์มินสเตอร์) สะพานนี้เคยมีรางรถรางอยู่เป็นส่วนใหญ่ของครึ่งแรกของศตวรรษที่ 20 ตั้งแต่ ค.ศ. 1906 จนถึง 1952 เมื่อวันที่ 5 กรกฎาคมในปีนั้น รถรางคันสุดท้ายได้เดินทางข้ามสะพานอย่างเป็นพิธี นับตั้งแต่มีการรื้อถอนสะพานลอนดอนใหม่ของเรนนีใน ค.ศ. 1967 สะพานแห่งนี้จึงเป็นโครงสร้างถนนที่เก่าแก่ที่สุดที่ทอดข้ามแม่น้ำเทมส์ใจกลางฝลอนดอน

วันที่ 22 มีนาคม ค.ศ. 2017 เกิดเหตุก่อการร้ายขึ้นบนสะพานและต่อเนื่องไปยังบริดจ์สตรีตและโอลด์พาเลซยาร์ด มีผู้เสียชีวิตจากเหตุการณ์นี้ห้าคน ได้แก่ คนเดินเท้าสามคน เจ้าหน้าที่ตำรวจหนึ่งคน และผู้ก่อเหตุ เจ้าหน้าที่ตำรวจซึ่งประจำการอยู่ใกล้เคียงได้ยิงผู้ก่อเหตุเสียชีวิต มีผู้ได้รับบาดเจ็บมากกว่า 50 คน การสอบสวนเหตุการณ์นี้ดำเนินการโดยตำรวจนครบาล

เนื่องจากอยู่ใกล้รัฐสภาบริติช สะพานเวสต์มินสเตอร์จึงเป็นสถานที่สำคัญสำหรับการประท้วงในลอนดอน ตัวอย่างเช่น ในเดือนมกราคม ค.ศ. 2024 ผู้ประท้วงสนับสนุนปาเลสไตน์ นำโดยแนวร่วมปาเลสไตน์เสรี (FPC) พยายามเข้ายึดพื้นที่บนสะพาน มีรายงานการปะทะกันซึ่งนำไปสู่การจับกุมโดยตำรวจนครบาล หลังจากนั้นผู้ประท้วงได้ย้ายไปยึดถนนโดยรอบเมื่อตำรวจจำกัดการเข้าถึงสะพาน

## แกลเลอรี

File:Samuel Scott - The Building of Westminster Bridge - Google Art Project.jpg|*[[The Building of Westminster Bridge]]* โดย ซามูเอล สก็อตต์, ค.ศ. 1742
File:Canaletto - Westminster Bridge, with the Lord Mayor's Procession on the Thames - Google Art Project.jpg|สะพานเวสต์มินสเตอร์แรกในภาพวาดของกานาเลตโต, ค.ศ. 1747 จัดแสดงที่ศูนย์ศิลปะบริติชแห่งเยล นิวเฮเวน
File:Canaletto - The City Seen Through an Arch of Westminster Bridge.JPG|*[[London Seen Through an Arch of Westminster Bridge]]* โดยกานาเลตโต, ค.ศ. 1747
File:Samuel Scott, Une arche du pont de Westminster, v. 1750, huile sur toile, 135,7 x 163,8 cm, Londres, Tate Gallery, T0119.jpg|An Arch of Westminster Bridge โดยซามูเอล สก็อตต์, ค.ศ. 1750
File:Westminster Bridge 1750.jpg|สะพานเวสต์มินสเตอร์, ราว ค.ศ. 1750. เจ้าของสะพานต้องจ่ายค่าชดเชยแก่ผู้ประกอบการเรือข้ามฟาก 'Horseferry' เดิม และคนพายเรือในท้องถิ่น
File:Rocque Vauxhall and Westminster (cropped).png|เวสต์มินสเตอร์และแลมเบธ, ค.ศ. 1746. สะพานเวสต์มินสเตอร์ ซึ่งเปิดใน ค.ศ. 1740, เชื่อมเวสต์มินสเตอร์กับแลมเบธ; เรือข้ามฟากฮันต์ลีย์ข้ามแม่น้ำในบริเวณที่จะมีการสร้างสะพานว็อกซอลล์ในอนาคต
File:Joseph Mallord William Turner, English - The Burning of the Houses of Lords and Commons, October 16, 1834 - Google Art Project.jpg|*[[The Burning of the Houses of Lords and Commons]]* โดย เจ. เอ็ม. ดับเบิลยู. เทอร์เนอร์, ค.ศ. 1835, โดยมีสะพานเวสต์มินสเตอร์อยู่ทางขวา
File:Westminster Bridge and Lambeth Bridge 1897.jpg|แผนที่ ค.ศ. 1897 แสดงพระราชวังแลมเบธ สะพานแลมเบธ อาคารรัฐสภา และสะพานเวสต์มินสเตอร์
File:London - Lanterns on Westminster Bridge.jpg|โคมไฟถนนบนสะพาน
File:Coats of Arms, Westminster Bridge, London - geograph.org.uk - 1404551.jpg|ตราอาร์มของสมเด็จพระราชินีนาถวิกตอเรียและเจ้าชายอัลเบิร์ต พระราชสวามีบนสะพาน
File:Westminster Bridge detail.jpg|ตราอาร์มของเฮนรี จอห์น เทมเพิล ไวเคานต์พาเมอร์สตันที่ 3 บนสะพาน พาเมอร์สตันเป็นนายกรัฐมนตรีขณะที่สะพานปัจจุบันเปิดใช้งาน
File:Westminster Bridge By-Laws Notice.jpg|ป้ายประกาศข้อบังคับของสะพานเวสต์มินสเตอร์
File:Redlion.jpg|รูปปั้นสิงโตเซาท์แบงก์ที่ปลายสะพานเวสต์มินสเตอร์ฝั่งตะวันออก


## ดูเพิ่ม

* รายชื่อสะพานข้ามแม่น้ำเทมส์
* รายชื่อสะพานในลอนดอน

## อ้างอิง

หมวดหมู่:สะพานและอุโมงค์ในลอนดอน
หมวดหมู่:สะพานข้ามแม่น้ำเทมส์
หมวดหมู่:นครหลวงลอนดอน